કોઇપણ સ્પર્ધાત્મક પરીક્ષાનું મેરીટ કેટલા માર્ક્સ પર અટકે તેની ધારણા કરવી એ ખુબજ અઘરુ તેમજ વિશ્લેષણ માંગી લેતુ કામ છે. કારણકે સ્પર્ધાત્મક પરીક્ષાઓના મેરીટનો અંદાજ લગાવવા માટે ઘણા બધા પાસાઓને ધ્યાને લેવા પડે છે જેમકે, પરીક્ષામાં ભાગ લીધેલ ઉમેદવારોની સંખ્યા, પ્રશ્નપત્ર કેટલુ સરળ અથવા અઘરું હતું?, એવરેજ વિદ્યાર્થીઓના અંદાજિત માર્ક્સ કેટલા થાય છે? વગેરે... આ બધા પાસાઓનો વિચાર કરીએ તો આપણે એમ કહી શકીએ કે કોઇ કોચીંગ ક્લાસ ચલાવતા ‘સાહેબ!’આવી પરીક્ષાના મેરીટનો અંદાજ લગાવી ન શકે.